159 
Indhold med en stærk Lupe, da mange Arter er saa smaa, at man 
let ellers overser dem, naar de ikke rører sig. 
Fra Kætseren opsamler man dem nemmest ved Hjælp af en 
Pensel anbragt i Proppen paa et Glas med 70 % Alkohol. 
Ved Sigtning af vissent Løv og i det Hele raadnende Plante¬ 
dele, Træspaaner, Mos. Gødning, Tang, Myretuer og mange Slags 
Affald ved Huse etc. vil man hovedsageligt faa Achorutider og 
Isotomer. Under Træstykker og Sten, der ligger paa Jorden, saa- 
velsom paa Svampe under Bark og paa stillestaaende Vand, kan 
man ofte faa Arter, som ikke findes paa ovennævnte Maader. Man 
vil tidt lettest faa dem fat ved at vende den Side af Genstanden, 
hvorpaa de sidder, nedad og sætte et lille Glas med Alkohol for¬ 
sigtigt nedenfra op omkring dem, hvorpaa man let kan faa dem til 
at springe ned i Glasset. 
Er man kommen hjem fra en Ekskursion, er det bedst saa 
snart som muligt at overføre de Eksemplarer, som skal opbevares (de 
almindeligste’ kan man jo nøjes med at notere) i ny Alkohol, idet 
den, de er indsamlede i, selv om den ikke altid er uren, oftest 
er blevet fortyndet af Fugtighed fra de Steder, hvor Dyrene op¬ 
holdt sig. 
Af Hensyn til Bestemmelsen, som maa udføres ved Hjælp af 
Mikroskop, forekommer det mig at være det nemmeste, at have 
nogle Dauerpræparater i Glyceringelatine, (der er de hurtigste at 
fremstille og hvori Dyrene bedst ses), af hver Art, saa at man 
let kan tage dem frem igen for at se paa dem, hvis man er i Tvivl 
om noget ved senere Bestemmelse. 
Saadanne fremstilles bedst ved at lægge Dyrene fra den Alko¬ 
hol, hvori de er, over i en Blanding af Glycerin og Alkohol og 
lade dem blive deri en Ugestid. Alkoholen vil saa være fordampet, 
og man kan da lægge lidt Glyceringelatine paa et Objektglas, varme 
det forsigtigt (saa at det ikke kommer i Kog), lægge Dyrene deri 
og Dækglas paa, og Præparatet vil være stift i Løbet af nogle 
Minuter. Undertiden kan det være nødvendigt at klare Dyrene i 
Kali (bedst Eau de Javel) f. Eks. for at se Øjnenes Antal (hvad 
dog ikke maa gøres, før man har mærket sig Dyrets Farve); man 
kan saa ved at opvarme Præparatet let faa Dyret ud af dette igen 
og behandle det paany. 
